laion/Wikipedia-Exotic huggingface dataset:
Dylan Strome

Dylan William Strome (sündinud 7. märtsil 1997 Mississaugas Ontario provintsis) on Kanada jäähokimängija, kes mängib keskründajana NHL-i klubis Washington Capitals. 2015. aastal valis Arizona Coyotes ta NHL-i draft '​is kolmanda valikuna. Enne seda oli ta mänginud Ontario Hockey League'i (OHL) klubis Erie Otters. Hooajal 2014–15 pälvis ta OHL-i põhihooaja resultatiivseimale mängijale antava Eddie Powers Memorial Trophy, lisaks sai ta samal hooajal kõige spordimehelikumale mängijale antava William Hanley Trophy. Coyotesi meeskonnas tegi ta oma NHL-i debüüdi 18. oktoobril 2016, kuid mängis hooajal 2016–17 põhiliselt Ottersis. Järgmisel hooajal sai ta Coyotesis juba rohkem mänguaega ja lõi liigas neli väravat, kuid mängis siiski suurem ajast AHL-is Coyotesi noorteklubis Tucson Roadrunners. 2018. aasta novembris liitus ta Chicago Blackhawksiga. Oma seni resultatiivseimal hooajal, 2018–19 lõi ta Blackhawksi meeskonnas NHL-is 17 väravat ja andis 34 väravasöötu. 26. jaanuaril 2022 tegi ta mängus Detroit Red Wingsi vastu oma esimese kübaratriki NHL-is. 2022. aasta juulis sõlmis ta üheaastase lepingu Washington Capitalsiga. 2019. aasta maailmameistrivõistlustel võitis ta Kanada jäähokikoondisega hõbemedali. Tema vend Ryan Strome mängib samuti NHL-is. "RELEASE: Blackhawks acquire Dylan Strome and Brendan Perlini". NHL.com. 25.11.2018. Vaadatud 4.5.2019 "RECAP: Blackhawks Take High-Scoring Game in Detroit, 8-5". nhl.com. Vaadatu 27.1.2022 "Capitals Sign Dylan Strome". Washington Capitals. 14. juuli 2022. Vaadatud 14. juulil 2022. Dylan Strome NHL.com lehel Dylan Strome hockeydb.com lehel
Regivärss

Regivärss on läänemeresoomlaste vanemale rahvalaulule ehk regilaulule omane värsivorm. Vahel kasutatakse mõisteid regivärss ja regilaul ka samatähenduslikena. Soomlased ja karjalased nimetavad sellisel värsivormil põhinevat laulu runolauluks või Kalevala-mõõduliseks lauluks. Regivärsi vorm kujunes arvatavasti välja ajaarvamise vahetuse paiku; Eestis oli regivärsiline rahvalaul elujõuline ligikaudu 19. sajandi keskpaigani. Regivärss koosneb üldjuhul neljast trohheilisest värsijalast, niisiis 8 silbist. Tegemist on reeglina vältelise ehk kvantiteeriva värsivormiga, kus igas värsijalas esimene silp on pikk ja teine lühike: Kui ma hak-kan lau-le-mai-e... Värsimõõdu nõudel on rahvalauludes säilinud vanapäraseid sise- ja lõpukaota keelendeid - uurijate arvates hiliskeskajal levinud kujul. Puhtavormiline regivärss oli levinum Põhja-Eestis; Lääne- ja Lõuna-Eesti vana rahvalaulu vormil oli mitmeid erijooni. Sõna regi(värss) pärineb arvatavasti keskalamsaksa keelest: rei(e) - 'tantsulaul'; rege 'rida'; rege- v rigenlied 'rahvalaul'. Eesti rahvalaul Regiviis
Ordulf (Saksi)

Ordulf (mõnikord Otto) (u. 1022 – 28. märts 1072) oli Saksi hertsog 1059. aastast, kui ta järgnes oma isale Bernhard II-le, kuni oma surmani. Ta kuulus Billungite perekonda. Kogu tema valitsemine oli haaratud sõdadest vendidega. Ta oli selles püüdluses Taaniga liitlane ja ta tugevdas liitu abiellumisega 1042. aastal Norra kuninga Olav II Haraldssoni tütre Wulfhildiga. Nende poeg Magnus järgnes Ordulfile Saksi hertsogina. Ordulfi teine naine Gertrude Haldenslebenist, krahv Konradi tütar, vangistati Mainzis 1076. aastal ja suri 21. veebruaril 1116. Nende poeg Bernhard suri pärast hobuselt kukkumist Lüneburgis 15. juulil teadmata aastal. Ordulf on maetud Püha Miikaeli kirikusse Lüneburgis.
Jared McCann

Jared McCann (sündinud 31. mail 1996 Stratfordis Ontario provintsis) on Kanada jäähokimängija, kes mängib ründajana NHL-i klubis Seattle Kraken. 2015. aastal valis Vancouver Canucks ta NHL-i draft '​is 24. valikuna. Enne karjääri NHL-is mängis ta Ontario Hockey League'i klubis Sault Ste. Marie Greyhounds. 2015. aasta oktoobris tegi ta Canucksi meeskonnas oma NHL-i debüüdi. 2016. aasta mais liitus ta Florida Panthersiga. Suurema osa hooajast 2016–17 mängis ta Panthersi noorteklubis Springfield Thunderbirds AHL-is. 2019. aasta veebruaris asus ta mängima Pittsburgh Penguinsis. 2021. aasta juulis müüs Penguins McCanni mängijaõigused Toronto Maple Leafsile. Samal kuul valiti McCann Expansion Draft '​i põhjal mängima Seattle Krakeni, mis debüteeris NHL-is hooajal 2021–22. 2019. aasta maailmameistrivõistlustel võitis McCann Kanada koondises hõbemedali. Jared McCann NHL.com lehel Profiil hockeydb.com lehel
UNESCO maailmapärand Põhja-Makedoonias

Põhja-Makedoonia alal on UNESCO maailmapärandi nimistus kaks objekti ja ootenimistus neli objekti. Nimistusse on kantud: üks looduspärandi objekt: 2021 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bosnia ja Hertsegoviina, Bulgaaria, Hispaania, Horvaatia, Itaalia, Poola, Prantsusmaa, Rumeenia, Saksamaa, Slovakkia, Sloveenia, Šveitsi, Tšehhi ja Ukrainaga üks segapärandi objekt: 1979, 1980, 2019 Ohridi piirkonna loodus- ja kultuuripärand. Ühispärand Albaaniaga Ootenimistus on neli objektiː kaks kultuuripärandi objekti: 2009 "Kokino arheoastronoomiline koht" 2020 "Kurbinovo Püha Jüri (Sv Gjorgji) kirik" kaks looduspärandi objekti: 2004 "Slatinski Izvori koobas" 2004 "Markovi Kuli" UNESCO maailmapärand Põhja-Makedoonias. UNESCO maailmapärandi koduleht. Inglise keeles (vaadatud 21. aprillil 2023) "Karpaatide ja teiste Euroopa regioonide muistsed ja põlised pöögimetsad". UNESCO Maailmapärandi koduleht. Inglise keeles (vaadatud 21. aprillil 2023) "Ohridi piirkonna loodus- ja kultuuripärand". UNESCO Maailmapärandi koduleht. Inglise keeles (vaadatud 21. aprillil 2023) "Kokino arheoastronoomiline koht". UNESCO Maailmapärandi koduleht. Inglise keeles (vaadatud 27. aprillil 2023) "Kurbinovo Püha Jüri (Sv Gjorgji) kirik". UNESCO Maailmapärandi koduleht. Inglise keeles (vaadatud 27. aprillil 2023) "Slatinski Izvori koobas". UNESCO Maailmapärandi koduleht. Inglise keeles (vaadatud 27. aprillil 2023) "Markovi Kuli". UNESCO Maailmapärandi koduleht. Inglise keeles (vaadatud 27. aprillil 2023) UNESCO maailmapärand Põhja-Makedoonias. UNESCO maailmapärandi koduleht. Inglise keeles (vaadatud 27. aprillil 2023)
Albaania keele murded

Albaania keeles on palju murdeid, kuid kaks suuremat murderühma on toski ja geegi, mida räägitakse vastavalt Albaania lõuna- ja põhjaosas. Kaht murderühma eraldab Škumbini jõgi. Kirjakeel, mis võeti kasutusele aastal 1909, põhines kuni teise maailmasõjani Elbasani läheduses räägitaval lõunageegi murdel, kuid pärast sõja lõppu hakkas levima toski murderühm. Kosovo ja Põhja-Makedoonia albaanlased kasutasid peamiselt geegi varianti, kuid aastast 1974 võtsid ka nemad toski variandi omaks. Geegi murderühm jaguneb neljaks murdeks: lõunageegi, keskgeegi, loode- ehk läänegeegi ja kirde- ehk idageegi murdeks. Lõunageegi murret räägitakse Durrësis; Elbasani, Peqini ja Kavajë põhjaosas ning Struga ja Tirana kirdeosas. Keskgeegi murret räägitakse Debaris, Gostivaris, Krujës, Peshkopis, Matis, Kumanovos, Mirditë'i ja Tetovo lõunaosas, Struga idaosas. Loodegeegi murret räägitakse Montenegros, Kosovo loodeosas, Lezhë'is, Mirditë'i loodeosas, Pukë'is ja Shkodëris. Kirdegeegi murret räägitakse Kosovos, Preševos, Hasis, Kukësis, Tropojë'is, Mirditë'i kirdeosas ja Tetovo põhjaosas. Toski murderühm jaguneb viieks murdeks: põhjatoski, labi, çami, arvanitika ja arbereši murdeks. Põhjatoski murret räägitakse Beratis, Fieris, Gramshis, Kolonjë'is, Korçë'is, Ohëris, Përmetis, Struga lõunaosas, Pogradecis, Prespas ja Vlorë'i põhjaosas. Labi murret räägitakse Vlorë'i lõunaosas, Dukatis, Himarë'is, Mallakastëris, Delvinë'is, Gjirokastëris ja Sarandë'is. Çami murret räägitakse Sarandë'i lõunaosas ja Kreeka põhjaosas.  Pikemalt artiklis Arvanitika murre Arvanitika murret räägitakse Kreeka lõunaosas Peloponnesose poolsaarel, Atikas, Euboial ja lähedal asuvatel saartel.  Pikemalt artiklis Arbereši murre Arbereši murret räägitakse Itaalia kaguosas Sitsiilial, Kalaabria poolsaarel, Basilicatas, Campanias, Molises, Abruzzos ja Apuulia poolsaarel. Vahemurret räägitakse Elbasani, Peqini, Kavajë ja Librazhdi lõunaosas, Gramshi ja Lushnjë kesk- ja põhjaosas. "https://www.britannica.com/topic/Albanian-language#ref74918". {{netiviide}}: välislink kohas |Pealkiri= (juhend) "https://www.britannica.com/topic/Albanian-language#ref74919". {{netiviide}}: välislink kohas |Pealkiri= (juhend) "Ingliskeelne Vikipeedia".
Adam Henrique

Adam Henrique (sündinud 6. veebruaril 1990 Brantfordis Ontario provintsis) on Kanada jäähokimängija, kes mängib keskründajana NHL-i klubis Edmonton Oilers. 2008. aastal valis New Jersey Devils ta NHL-i draft '​is 82. valikuna. Enne seda oli ta mänginud Ontario Hockey League'i (OHL) klubis Windsor Spitfires. Aastatel 2009 ja 2010 võitis ta Spitfiresiga Memorial Cupi võitjaks. 2010. aastal pälvis Henrique OHL-i väljalangemismängude kõige väärtuslikuma mängija auhinna Wayne Gretzky 99 Award. NHL-is tegi ta Devilsi meeskonnas debüüdi 11. aprillil 2011. See oli tema ainus mäng NHL-is hooajal 2010–11; ülejäänud hooajal oli ta mänginud Devilsi noorteklubis Albany Devils AHL-is. Hooajal 2011–12 kuulus ta juba New Jersey Devilsi põhikoosseisu. Hooajal 2011–12 lõi ta NHL-i põhihooajal 16 väravat ja kogus 51 punkti ning valiti liiga hooaja uustulnukate sümboolsesse koosseisu. Devils jõudis hooajal 2011–12 Stanley karika finaali, kus kaotati Los Angeles Kingsile mängudega 2:4. 2017. aasta novembris kaubeldi Henrique Devilsist Anaheim Ducksi. Seal oli tema resultatiivseim hooaeg 2019/20, mil ta lõi 26 väravat ja andis 17 väravasöötu. 2024. aasta märtsis kaubeldi Henrique Devilsist Edmonton Oilersi. 2019. aasta maailmameistrivõistlustel võitis Henrique Kanada koondises hõbemedali. 2021. aastal tuli ta Kanada koondisega maailmameistriks. "Oilers acquire Adam Henrique & Sam Carrick". Edmonton Oilers. 6. märts 2024. Vaadatud 6. märtsil 2024 – cit. via NHL.com. Adam Henrique NHL.com lehel Adam Henrique hockeydb.com lehel
338 eKr

Viimased sündmused maailmas • Aastate loend • Aasta päevad ◄ | 5. sajand eKr | 4. sajand eKr | 3. sajand eKr | ► ◄ | 350. aastad eKr | 340. aastad eKr | 330. aastad eKr | 320. aastad eKr | 310. aastad eKr | ► ◄◄ | ◄ | 341 eKr | 340 eKr | 339 eKr | 338 eKr | 337 eKr | 336 eKr | 335 eKr | ► | ►► 338. aasta eKr ehk ab urbe condita CDXVI (416). Chaironeia lahingus said Ateena ja Teeba väed Makedoonia vägedelt lüüa. ... Isokrates, kreeka kõnemees
UNESCO maailmapärand Sloveenias

Sloveenia alal on UNESCO maailmapärandi nimistus neli objekti ja ootenimistus viis objekti. Nimistusse on kantud: kolm kultuuripärandi objekti: 2011 Alpide ümbruse ajaloolised vaielamud. Ühispärand Austria, Itaalia, Prantsusmaa, Saksamaa ja Šveitsiga 2012 Elavhõbeda pärand. Almadén ja Idrija. Ühispärand Hispaaniaga 2021 Jože Plečniki tööd Ljubljanas – inimkeskne linnakujundus kaks looduspärandi objekti: 1986 Škocjani koopad 2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bosnia ja Hertsegoviina, Bulgaaria, Hispaania, Horvaatia, Itaalia, Põhja-Makedoonia, Poola, Prantsusmaa, Rumeenia, Saksamaa, Slovakkia, Šveitsi, Tšehhi ja Ukrainaga Ootenimistus on neli objektiː kolm kultuuripärandi objekti: 1994 "Fuzina mäed Bohinjis" 2000 "Franja partisanihospidal" 2016 "Rahu tee Alpidest Aadria mere äärde – Esimese maailmasõja pärand" üks looduspärandi objekt: 2015 "Klassikaline karst (sloveeni keeles klasicni kras)" UNESCO maailmapärand Sloveenias. UNESCO maailmapärandi koduleht. Inglise keeles (vaadatud 3. mail 2023) "Alpide ümbruse ajaloolised vaielamud". UNESCO Maailmapärandi koduleht. Inglise keeles (vaadatud 3. mail 2023) "Elavhõbeda pärand. Almadén ja Idrija". UNESCO Maailmapärandi koduleht. Inglise keeles (vaadatud 3. mail 2023) "Jože Plečniki tööd Ljubljanas – inimkeskne linnakujundus". UNESCO Maailmapärandi koduleht. Inglise keeles (vaadatud 3. mail 2023) "Škocjani koopad". UNESCO Maailmapärandi koduleht. Inglise keeles (vaadatud 3. mail 2023) "Karpaatide ja teiste Euroopa regioonide muistsed ja põlised pöögimetsad". UNESCO Maailmapärandi koduleht. Inglise keeles (vaadatud 3. mail 2023) "Fuzina mäed Bohinjis". UNESCO Maailmapärandi koduleht. Inglise keeles (vaadatud 3. mail 2023) "Franja partisanihospidal". UNESCO Maailmapärandi koduleht. Inglise keeles (vaadatud 3. mail 2023) "Rahu tee Alpidest Aadria mere äärde – Esimese maailmasõja pärand". UNESCO Maailmapärandi koduleht. Inglise keeles (vaadatud 3. mail 2023) "Klassikaline karst (sloveeni keeles klasicni kras)". UNESCO Maailmapärandi koduleht. Inglise keeles (vaadatud 3. mail 2023) UNESCO maailmapärand Sloveenias. UNESCO maailmapärandi koduleht. Inglise keeles
Egiptuse albaanlased

Albaanlased Egiptuses (albaania keeles Shqiptarët në Egjipt, araabia keeles الألبان في مصر ehk al'alban fi misr) on osaliselt assimileerunud vähemus ja osa albaania diasporaast. Kogukond hakkas kasvama Osmanite riigi haldusteenistujatest ja sõjaväelastest. Esialgu suhteliselt suur albaania kogukond on tänapäevaks oluliselt vähenenud (18 000 liiget). http://elsie.de/pdf/articles/A2002EncycAsia.pdf
Landau Teoreetilise Füüsika Instituut

Venemaa Teaduste Akadeemia Landau-nimeline Teoreetilise Füüsika Instituut (vene keeles Институт теоретической физики имени Л. Д. Ландау РАН) on Venemaa Teaduste Akadeemia teadusuurimisinstituut. Instituut asutati 1964. aastal, varsti pärast Lev Landauga (1908–1968) juhtunud autoõnnetust. Asukohaks valiti Moskva oblastis asuv Tšernogolovka (Moskva ringteelt 43 km). Aastatel 1964–1991 juhtis instituuti akadeemik Issaak Halatnikov, kes 1991. aastast tänini on samas audirektori staatuses. Instituudi juures tegutseb aspirantuur. Instituudi koduleht
Tallinna Katusekino

Tallinna Katusekino oli Tallinnas Viru Keskuse terrassil asunud välikino. See oli ainus regulaarselt filme näitav välikino Eestis. Kino pidas üleval Katusekino OÜ. Kino tegutses aastatel 2009–2014. 2010. aastal pälvis kino Tallinna kultuuriteo auhinna. https://www.kultuurikava.ee/places/katusekino (vaadatud 02.05.2019) https://maaleht.delfi.ee/news/eestielu/arhiiv/tallinna-kultuuriteo-laureaadid-on-riina-roose-ja-katusekino?id=38783061 (vaadatud 02.05.2019) https://elu24.postimees.ee/2874847/katusekino-paneb-uksed-kinni-miks (vaadatud 04.05.2019) https://maaleht.delfi.ee/news/eestielu/arhiiv/tallinna-kultuuriteo-laureaadid-on-riina-roose-ja-katusekino?id=38783061 https://elu24.postimees.ee/2874847/katusekino-paneb-uksed-kinni-miks
Tartu Memento

Tartu Memento on Tartus tegutsev mittetulundusühing, mis tegeleb Eesti iseseisvuse eest võidelnute, Nõukogude ajal represseeritute temaatikaga. Ühing kuulub Eesti Memento Liitu. Ühingu eestvedamisel on Tartusse püstitatud mitmeid teemakohaseid mälestusmärke, näiteks Murtud Rukkilill. Tartu Memento asutati 23. aprillil 1989 ja algul tegutses see Eesti Õigusvastaselt Represseeritute Liidu Tartu osakonnana. Esimeheks valiti Enn Tarto. https://web.archive.org/web/20190504165601/http://tartumemento.ee/?page_id=117 (vaadatud 02.05.2019) Koduleht
Rymanów

Rymanów on linn Poolas Podkarpacie vojevoodkonnas Krosno maakonnas, Rymanówi valla halduskeskus. Rymanów asub Krosnost umbes 14 km lõunakagus. Rymanów sai Magdeburgi linnaõigused 1376. aastal. Aastatel 1975–1998 kuulus Rymanów Krosno vojevoodkonna koosseisu. Rymanów - guidebook Shtetl Routes Wykaz bankomatów Rymanów Bankomaty
Sergei Skripal

Sergei Viktorovitš Skripal (vene keeles Сергей Викторович Скрипаль; sündinud 23. juunil 1951 Kiievis) on endine Venemaa sõjaväelane (polkovnik) ja topeltagent , kes mõisteti süüdi spioneerimises Suurbritannia kasuks. Skripal oli Venemaa Föderatsiooni Relvajõudude Kindralstaabi Luure Peavalitsuse (GRU) töötaja (kuni 1999. aastani) ja Venemaa Föderatsiooni Kaitseministeeriumi Sõjaväediplomaatia Akadeemia õppejõud. Ta vahistati 2004. aasta detsembris ja 2006. aasta augustis mõistis Moskva ringkonnakohus ta 13 aastaks vangi. Süüdistuse kohaselt edastas ta Suurbritannia välisluurele MI-6 talle sõjaväediplomaatia akadeemia õppejõuna teatavaks saanud Euroopas tegutsevate Venemaa sõjaväeluurajate isikuandmed, mille eest sai tasuna 100 000 dollarit. Juulis 2010 vabastati ta Ameerika Ühendriikides vahistatud Venemaa spioonide vahetusprogrammi raames. Skripal asus Inglismaale elama ja paari aasta pärast Suurbritannia liitlasi koolitama. Ta reisis palju ja jagas Suurbritannia liitlaste (nt Tšehhi, Eesti) luuretöötajatele teavet Venemaa luuretegevuse kohta. 2016. aasta juunis toimus salajane kohtumine Skripali ja rühma väljavalitud Eesti luuretöötajate vahel. Skripali reise hoiti saladuses ja neist teadsid vähesed. 4. märtsil 2018 leiti Sergei Skripal koos tütre Julijaga teadvusetuna Salisburys pargipingilt. Nad viidi kriitilises seisundis haiglasse. 12. märtsil 2018 teatas Suurbritannia valitsus, et GRU endise ohvitseri Sergei Skripali ja tema tütre Julija tapmiskatsel 4. märtsil Salisbury linnas kasutati tugevatoimelist närvimürki Novitšok. Suurbritannia peaminister Theresa May teatas parlamendi istungil: "See oli kas Vene riigi otsene tegevus meie riigi vastu või siis on Venemaa valitsus kaotanud kontrolli oma potentsiaalselt katastroofilise hävitusjõuga neuroparalüütilise toimega aine üle ja võimaldas selle sattumist teiste kätte." Sergei ja Julija Skripali mürgitamine May 14, 2018, By Michael Schwirtz and Ellen Barry, Sergei Skripal Was Retired, but Still in the Spy Game. Is That Why He Was Poisoned?, nytimes.com Mürgitatud spioon Skripal koolitas Eesti luuretöötajaid. Eesti Ekspress 14.05.2018 8 February 2019, By Gordon Corera, Skripal case: Mystery of third man in Salisbury poisoning, bbc.com Russian spy fighting for life after being 'poisoned' by unknown substance in Salisbury, The Telegraph, 6. märts 2018 Vene luuraja peal kasutatud närvimürk on ohtlikum kui sariin Postimees, 13. märts 2018 (vaadatud 21.03.2018) "Highly likely Russia behind spy attack – PM". BBC News (inglise). 13.03.2018. Vaadatud 21.03.2018.
Magnus (Saksi)

Magnus (u. 1045 – 23. august 1106) oli Saksi hertsog aastatel 1072–1106. Ordulfi ja Wulfhildi vanema poja ja järglasena oli ta viimane Billungitest. 1070. aastal, enne hertsogiks saamist, ühines ta Baieri hertsogi Otto von Northeimiga mässus Saali dünastiast keiser Heinrich IV vastu. Ottot süüdistati vandenõus mõrvata kuningas ja otsustati, ta peab võitlema oma süüdistajaga. Hertsog küsis eskorti kohtumispaigale ja tagasi. Kui sellest keelduti, keeldus ta ilmumast ja sellest tulenevalt jäeti Baierist ilma, samal ajal tema Saksimaad rüüstati. Mäss suruti maha 1071. aastal ja Magnus tabati. Magnus pandi vangi Harzburgi lossi, imposantsesse keiserlikku kindlusesse, mis põletas nii Saksi vabadusi. Teda ei vabastatud peale tema Saksi hertsogkonna troonile saamist enne, kui vabastati 70 Lüneburgis tabatud švaabimaalast. 1073. aastal hävitati Harzburg ja see tekitas Heinrichis viha. Ta uuendas taas konflikti Saksimaaga. Esimeses Langensalza lahingus 1075. aastal tabati Magnus taas. Pärast vabastamist ühines ta Švaabimaa hertsogi ja vastukuninga Rudolf von Rheinfeldiga ning osales Mellrichstadti lahingus (7. augustil 1078), kus ta päästis Rudolfi elu. Kuid tema ja saksid ei toetanud kunagi täielikult Švaabimaa Rudolfit ja ta leppis Heinrichiga ära, võideldes isegi kuninglikes jõududes slaavlaste vastu. Magnus oli Bremeni peapiiskopi Adalberti kibestunud vaenlane, kelle tooli ta korduvate rüüsteretkedega ahistas. 1106. aastal, Heinrich IV-ga samal aastal ta suri. Tema hertsogkond anti Lothar von Supplinburgile ja tema maad jaotati tema tütarde vahel abielust Béla I tütre Sophiaga (abiellus 1071), minnes seega Wulfhilde (1075–1126) kaudu, kes abiellus Baieri hertsogi Heinrich IX-ga, Welfidele, ja Eilika (1080 – 16. jaanuar 1142) kaudu, kes abiellus krahv Otto von Ballenstedtiga, Askaniatele.
Eesti Autoriõiguste Kaitse Organisatsioon

Eesti Autoriõiguste Kaitse Organisatsioon on mittetulundusühing, mille eesmärk on kaitsta filmi-, muusikaautorite ja -tootjate õigusi ja huve Eestis. Ühing kanti Äriregistrisse 1999. Ühingu varasem nimi oli Eesti Filmilevitajate Liit.[viide?] Ühingu tegevdirektor on Erik Mandre. https://www.eako.ee/tutvustus/ (vaadatud 02.05.2019) https://www.eako.ee/kontakt/ (vaadatud 02.05.2019) Koduleht
Põimornament

Põimornament on ornamentaalne pinnakaunistus, mis on moodustatud reeglipäraselt või vabalt üksteisega põimunud paeltest ja joontest. Mõnikord on ornamenti põimitud ka figuure ja taimemotiive. Põimornament võib kaunistada raamistusi või moodustada friise ehituskunstis, raamatumaalis või keraamikas. Esines juba 3. aastatuhandel eKr Aasia maades ja hiljem Vana-Rooma kunstis. Euroopa kunsti ajaloos jäi põimornamendi kasutuse kõrgaeg 6.–10. sajandi vahele, kuid mitmesuguseid põiminguid ja sõlmemotiive kasutati ka gootikas ja renessansis ning põimornament taasavastati historitsistliku ornamendina. Rooma mosaiikpõrand põimornamendiga. Villa Romana del Casale Vööpannal Sutton Hoo laevmatusest Põimornament loomade kehadest. Book of Durrow Hauakivi Šotimaalt 8.-9. sajandist 9. sajandi reljeef altaril St. Ambrogio basiilikas Milanos Põimornamendist rist Tatevi kiriku tambuuril Armeenias Louis Püha psalter 12.-13. sajandi vahetusest 16. sajandi käsikirjaline raamat, illustratsioon Ambrogio de Predis Loomastiil Varakeskaeg Romaani kunst Kunstileksikon. Tallinn, 2001 Flechtornament. Reallexikon zur Deutschen Kunstgeschichte Entrelacs. Reallexikon zur Deutschen Kunstgeschichte
Shea Theodore

Shea Theodore (sündinud 3. augustil 1995 Langleys Briti Columbia provintsis) on Kanada jäähokimängija, kes mängib kaitsjana NHL-i klubis Vegas Golden Knights. 2013. aastal valiti ta NHL-i draft '​is Anaheim Ducksi poolt 26. valikuna. Juuniorina mängis ta Western Hockey League'i klubis Seattle Thunderbirds. Debüüdi NHL-is tegi ta hooajal 2015–16. 2018. aasta septembris sõlmis ta seitsmeaastase lepingu Vegas Golden Knightsiga. 2015. aastal tuli ta Kanada kuni 20-aastaste koondisega juunioride maailmameistriks. 2019. aasta maailmameistrivõistlustel võitis Theodore Kanada koondises hõbemedali. "Vegas Golden Knights Sign Defenseman Shea Theodore". NHL.com. 24.9.2018. Vaadatud 4.5.2019 Shea Theodore NHL.com lehel Shea Theodore hockeydb.com lehel
Darnell Nurse

Darnell Nurse (sündinud 4. veebruaril 1995 Hamiltonis Ontario provintsis) on Kanada jäähokimängija, kes mängib kaitsjana NHL-i klubis Edmonton Oilers. 2013. aastal valis Anaheim Ducks ta NHL-i draft '​is 26. valikuna. Juuniorina mängis ta Ontario Hockey League'i klubis Sault Ste. Marie Greyhounds. Debüüdi NHL-is tegi ta hooajal 2014–15, kuid Oilersi põhikoosseisu on ta kuulunud alates järgmisest hooajast. 2015. aastal tuli Nurse Kanada kuni 20-aastaste koondisega juunioride maailmameistriks. Ta on kuulunud Kanada jäähokikoondisse 2018. ja 2019. aasta maailmameistrivõistlustel. Darnell Nurse NHL.com lehel Darnell Nurse hockeydb.com lehel
Schmidti Maa Füüsika Instituut

Venemaa Teaduste Akadeemia Schmidti-nimeline Maa Füüsika Instituut (vene keeles Институт физики Земли имени О. Ю. Шмидта РАН) on Venemaa Teaduste Akadeemia teadusuurimisinstituut. 1955. aastal reorganiseeriti NSV Liidu Teaduste Akadeemia Geofüüsika Instituut kolmeks iseseisvaks instituudiks. Üks kolmest oli Maa füüsika instituut. Asub Moskvas. NSV Liidu Teaduste Akadeemia Maa Füüsika Instituut (1955–1956) NSV Liidu Teaduste Akadeemia Schmidti-nimeline Maa Füüsika Instituut (1956–1991; Otto Schmidti auks) Venemaa Teaduste Akadeemia Schmidti-nimeline Maa Füüsika Instituut (1991–1993) Venemaa Teaduste Akadeemia Schmidti-nimeline Maa Füüsika Ühendatud Instituut (1993–2004) Venemaa Teaduste Akadeemia Schmidti-nimeline Maa Füüsika Instituut (alates 2004. aastast) Aastatel 1960–1988 juhtis instituuti akadeemik Mihhail Sadovski. Planetaarne geofüüsika ja geodünaamika Geofüüsikaline luure ja rakenduslik geodünaamika Loodus- ja inimtekkelised katastroofid ning Maa seismilisus Geoelektromagnetväljad ja geosfäärivahelised vastastikmõjud Matemaatiline geofüüsika ja geoinformaatika Graviinertsiaalsed uuringud Koordinatsiooni- ja prognostikakeskus Instituudi koduleht
339 eKr

Viimased sündmused maailmas • Aastate loend • Aasta päevad ◄ | 5. sajand eKr | 4. sajand eKr | 3. sajand eKr | ► ◄ | 350. aastad eKr | 340. aastad eKr | 330. aastad eKr | 320. aastad eKr | 310. aastad eKr | ► ◄◄ | ◄ | 342 eKr | 341 eKr | 340 eKr | 339 eKr | 338 eKr | 337 eKr | 336 eKr | ► | ►► 339. aasta eKr oli 339. aasta enne meie ajaarvamist, Vana-Rooma ajaarvamise järgi ab urbe condita CDXV (415). Vana-Rooma konsuliteks olid Ti. Aemilius Mamercinus ja Q. Publilius Philo. ... ... Ateas, sküütide kuningas